**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 638**

от заседание на Общинския съвет,

проведено на 25.11.2021 г., Прот. № 40

**ОТНОСНО:**Предоставяне за едногодишно ползване за стопанската 2021/2022 г. на полски пътища и напоителни канали, които не функционират, собственост на Община Свищов

На основание чл. 21, ал. 1, т. 8 от Закона за местното самоуправление и местната администрация (ЗМСМА), във връзка с чл. 37в, ал. 16 от Закона за собствеността и ползването на земеделските земи (ЗСПЗЗ), чл. 75б, ал. 2 и ал. 3 от Правилника за прилагане на ЗСПЗЗ и предложение с Вх. № 1149/15.11.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Дава съгласие за предоставяне под наем за стопанската 2021/2022 г. на проектираните в плана за земеразделяне полски пътища, които не са необходими за осигуряване на пътен достъп до имотите и напоителни канали, които не функционират, попадащи в масивите за ползване, в които същите са включени и заявени от ползвателите им в землището на с. Драгомирово.

2. Упълномощава Кмета на община Свищов да издаде заповед в седемдневен срок от влизане в сила на решението, която да се публикува на интернет страницата на Общината. В едномесечен срок от издаване на заповедта, да сключи договори за отдаване под наем на имотите – полски пътища и напоителни канали, които не функционират, по цена в размер на средното годишно рентно плащане за съответното землище, при спазване на изискването на чл. 37в, ал. 17 от ЗСПЗЗ.

3. Задължава Кмета на община Свищов, в съответствие с чл. 52, ал. 5 от ЗМСМА, 30% от постъпленията от наеми на полски пътища и напоителни канали, попадащи в масивите за ползване да бъдат използвани за изпълнение на дейности от местно значение в с. Драгомирово. Упълномощава Кмета на община Свищов да извърши всички правни и фактически действия по реализиране на настоящото решение.

4. Решението влиза в сила от деня на приемането му.

**МОТИВИ:** С докладна записка (рег. индекс 08-00-1797/15.11.2021 г.) от дирекция „Управление на собствеността и стопански дейности“ е сведена информация за постъпило писмо (рег. индекс № 24-00-638/12.11.2021 г.) от Областна Дирекция „Земеделие“ – Велико Търново, с искане за предоставяне на имотите – полски пътища, попадащи в масивите за ползване с приложени заявления от ползвателите в землището на с. Драгомирово.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/